Cuneiform Tablet Prague I 711
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi₄-ma um-ma bu-za-zu-ma i-na {d}UTU-ši a-šur-i-dí ú-ṣa-ni ga-me-er a-wa-<big_gap>-tim nu-qá-dí-ìš ṭup-pá-áš-nu ba-ab DINGIR ni-ḫa-ri-ma ú ša ší-bi ni-ḫa-ri-ma za-ku-sà a-ša-pá-ra-kum ù ni-im-ta-lik-ma a-wa-tí-ni a-mì-ša-am ni-na-dí-am a-na-kam ta-ni-ìš-tum ša-lu-uk-tum ma-da-at a-wa-tù-ni ra-ak-ba šu-ma li-bi₄-kà a-ni-na a-ma-kam a-wa-tim ša ší-be ša ra-bi₄-ṣú-um iš-ta-ú-lu-šu lu-ba-tí-qá-ma ši-it-a-al a-wa-tí-ni a-mì-ša-am lu ni-dí-a-am ù té-er-ta-kà a pá-ni-a li-li-kam a ší-bu-tim ša a-šur-i-dí li-ba-kà lá i-pá-ri-id a-šur-i-dí ša-il₅ a-bi₄ a-ta be-li a-ta a-lá-nu-kà a-ba-am ša-nim ú-lá i-šu KÙ.BABBAR 1 GÍN ba-áb-tum lá i-ru-aq-ma li-bi₄-ni lá i-ma-ra-aṣ i-ḫi-id-ma ba-áb-tum lu šé-ṣú-a-at-ma šu-ma-am ra-ma-ni lu ni-iš-ku-un ú ba-áš-tám i-a-tí ta-ša-ki-ni KÙ.BABBAR 1 ma-na ša a-lá-ḫi-nim lá i-ru-aq